Laivyno okeaninis vilkikas
Laivyno okeaninis vilkikas (angl. Fleet Ocean Tug) – didelius nuotolius vandenyne galintys įveikti vilkikai, užtikrinantys Kariniame jūrų laivyne buksyravimo tarnybą. Paprastai gali buksyruoti net tokius laivus kaip linijiniai laivai (angl. battleships). Į jų įgulas įtraukus narų komandas okeaniniai vilkikai padeda iškelti nuskendusius laivus ar orlaivius. Aprūpinti specialia įranga gali užsiimti ir povandeninių laivų gelbėjimo darbais. Dabar JAV Karinių jūrų pervežimų junginys turi 4 laivyno okeaninius vilkikus – USNS „Catawba“ (T-ATF-168), USNS „Navajo“ (T-ATF-169), USNS „Sioux“ (T-ATF-171) ir USNS „Apache“ (T-ATF-172).